Document ID: 32006R0241

KOMISIJAS REGULA (EK) Nr. 241/2006
(2006. gada 10. februāris),
ar kuru groza Komisijas Regulu (EK) Nr. 1004/2001 par atsevišķu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1), un jo īpaši tās 9. panta 1. punkta a) apakšpunktu,
tā kā:
(1)
Iekļaujot krāsu plazmas monitoru ar instalēšanas disketēm Komisijas 2001. gada 22. maija Regulā (EK) Nr. 1004/2001 par atsevišķu preču klasifikāciju Kombinētajā nomenklatūrā (2), plazmas monitoru klasificēja ar KN kodu 8528 21 90 un instalēšanas disketes klasificēja ar KN kodu 8524 91 00. Kombinētās nomenklatūras 85. nodaļas 6. piezīmes grozījums stājās spēkā 2002. gada 1. janvārī, un HS Komiteja 2004. gada oktobrī vienojās par šīs piezīmes interpretāciju, tāpēc uzskata, ka Regula (EK) Nr. 1004/2001 nav pareiza.
(2)
Tāpēc Regula (EK) Nr. 1004/2001 ir attiecīgi jāgroza.
(3)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1004/2001 pielikuma tabulas otro daļu aizstāj ar šīs regulas pielikuma tekstu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 10. februārī

Labels: 12
3